32003R0440
L 066/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 440/2003 НА КОМИСИЯТА
от 10 март 2003 година
за изменение на Регламент (ЕИО) № 2676/90 за определяне на методи на Общността за анализ на вината
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. за общата организация на пазара на вино (1), последно изменен с Регламент (ЕО) № 2585/2001 г. (2) и по-специално първа алинея от член 46, параграф 3 от него,
като има предвид, че:
(1)
В приложението към Регламент (ЕИО) № 2676/90 на Комисията (3), последно изменен с Регламент (ЕО) № 1622/2000 (4), са описани методите за анализ.
(2)
Метод за анализ на D-ябълчна киселина, подходящ за измерване на ниските нива, открити във вината, е разработен и утвърден в съответствие с признати международни критерии. Международната организация по лозята и виното прие описанието на този нов метод на своето Общо събрание през юни 2002 г.
(3)
Нов метод за определяне на съотношението на въглеродния изотоп на етанола във виното или на етанола, получен чрез ферментация на гроздова шира, концентрирана гроздова шира или пречистена концентрирана гроздова шира е разработен и утвърден в съответствие с признати международни критерии. Описанието на този нов метод е прието от Международната организация по лозята и виното на нейното Общо събрание през 2001 г.
(4)
Изпозването на тези методи може да осигури по-добър контрол на качеството и автентичността на вината, и да предотврати спорове, причинени от прилагането на по-неточни методи за проверка, по-специално по отношение на обогатяването със смеси от захар с различен произход и повишаване киселинността на вината, като се изпозва ябълчена киселина.
(5)
Съществуващият метод за дозирането на D-ябълчена киселина, описан в приложението към Регламент (ЕИО) № 2676/90, трябва да бъде допълнен чрез описанието на процедурата за определяне на ниски нива и описание на новия изотопен метод за въглерод в етанола трябва да бъде допълнен.
(6)
Мерките, предвидени в настоящия регламент са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 2676/90 се изменя, както следва:
1.
В глава 20, „D-ябълчена киселина“, точка 8 се заменя с приложение 1 към настоящия регламент.
2.
Глава 45, съдържаща се в приложение II към настоящия регламент, се добавя.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 март 2003 година.